
JUDEŢUL BISTRIŢA-NĂSĂUD

CONSILIUL JUDEŢEAN

HOTĂRÂRE
pentru modificarea Anexelor nr. 5.1 şi 5.2 la Hotărârea Consiliului Judeţean Bistriţa-Năsăud nr. 36/2016 privind aprobarea  organigramelor şi a numărului de posturi ale instituţiilor de învăţământ special din judeţul Bistriţa-Năsăud pentru anul 2016

Consiliul Judeţean Bistriţa-Năsăud, întrunit în şedinţă ordinară în data de 29.09.2016, în prezenţa a 30 consilieri judeţeni;

Având în vedere: 
- expunerea de motive nr. II/13464 din 13.09.2016 a Vicepreşedintelui Consiliului Judeţean Bistriţa-Năsăud;

- raportul comun nr. IA/IIC/13465 din 13.09.2016 al Direcţiei administraţie locală şi al Direcţiei economice din cadrul Consiliului Judeţean Bistriţa Năsăud;

- adresa nr. 2512 din 24.08.2016 a Liceului Tehnologic Special “Sfânta Maria” Bistriţa, înregistrată la Consiliul Judeţean Bistriţa-Năsăud cu nr. II/12442 din 24.08.2016;
- prevederile Hotărârii Consiliului Judeţean Bistriţa-Năsăud nr. 36/2016 privind aprobarea organigramelor şi a numărului de posturi ale instituţiilor de învăţământ special din judeţul Bistriţa-Năsăud pentru anul 2016;
- prevederile Hotărârii Consiliului Judeţean Bistriţa-Năsăud nr. 8/2016 privind aprobarea bugetului de venituri şi cheltuieli al Judeţului Bistriţa-Năsăud pe anul 2016 și a estimărilor pe anii 2017-2019;
- prevederile Hotărârii Consiliului Judeţean Bistriţa-Năsăud nr. 26/2016 privind aprobarea bugetelor de venituri şi cheltuieli ale instituțiilor aflate în subordonarea Consiliului Județean Bistrița-Năsăud pe anul 2016;
   
- prevederile art. 49 alin. (1-3), art.110 alin. (3) din Legea nr. 1/2011, Legea educaţiei naţionale, cu modificările şi completările ulterioare;
  

- prevederile Ordinului ministrului educaţiei, cercetării, tineretului şi sportului nr. 5573/2011 privind aprobarea Regulamentului de organizare şi funcţionare a învăţământului special şi special integrat;
   

- prevederile Hotărârii Guvernului nr. 1251/2005 privind unele măsuri de îmbunătăţire a activităţii de învăţare, instruire, compensare, recuperare şi protecţie specială a copiilor/elevilor/tinerilor cu cerinţe educative speciale din cadrul sistemului de învăţământ special şi special integrat;


- prevederile art. 25 alin. (4) din Hotărârea Guvernului nr. 174/2003 pentru modificarea art. 25 din Anexa la Hotărârea Guvernului nr. 538/2001 privind aprobarea Normelor metodologice pentru finanţarea învăţământului preuniversitar de stat;
- prevederile art. 67 din Legea nr. 273/2006 privind finanţele publice locale, cu modificările şi completările ulterioare;

- raportul nr. IBa/14310/29.09.2016 al Comisiei economice;

- raportul nr. IBa/14312/29.09.2016 al Comisiei de administraţie;
- raportul nr. IBa/14314/29.09.2016 al Comisiei de cultură.
  
În temeiul prevederilor art. 91 alin. (1) lit. a), alin. (2) lit. c), art. 97 şi art. 115 alin. (1) lit. c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE:


Art.1. (1) Anexele nr. 5.1 şi 5.2 aprobate la Art. 5 din Hotărârea Consiliului Judeţean Bistriţa-Năsăud nr. 36/2016 privind aprobarea organigramelor şi a numărului de posturi ale instituţiilor de învăţământ special din judeţul Bistriţa-Năsăud pentru anul 2016, se modifică şi se înlocuiesc cu Anexele nr. 1 şi 2, care fac parte integrantă din prezenta hotărâre.
(2) Prezenta hotărâre intră în vigoare la data de 01.10.2016.

Art.2. Prezenta hotărâre a fost adoptată cu un număr de 30 voturi “pentru”.
Art.3. Cu ducerea la îndeplinire a prevederilor prezentei hotărâri se încredinţează  Direcţia economică din cadrul Consiliului Judeţean Bistriţa-Năsăud şi directorul Liceului Tehnologic Special “Sfânta Maria” Bistriţa.
Art.4. Prezenta hotărâre se comunică de către Serviciul administraţie şi relaţii publice cu:

· Direcţia administraţie locală;

· Direcţia economică;

· Liceul Tehnologic Special “Sfânta Maria” Bistriţa;

· Compartiment audit public intern;

· Instituţia Prefectului - judeţul Bistriţa-Năsăud.

      PREȘEDINTE,

EMIL RADU MOLDOVAN

